 Wasiir Xaashi waxa kale oo uu ka hadlay horumarka gobolka waxaanu yidhi Mudadii labadii sano ee u dambaysay 27 todoba iyo labaatan mashruuc ayaanu ku fulinay gobolka Sool, oo kala duwan, ceelal, dhismayaal xarumo maamul, saldhigyo, Iskuulo, sadex ka mida waxa maalgaliyey mashruuca horumarinta Somaliland SSDF, oo ku kacay lacag ilaa sideed milyan oo doolar ah 8, 000, 000, oo mashruuca biyaha macaan ee magaallada Laascaanood, oo aannu doonayno in aannu balaadhino oo shirkado madax banaan u dhiibno, waxa ka mida mashruuca Cisbitaalka magaalada, waxa ka mida dugsida sare ee Boodinka ah, ma sahlanayn, waxa iska imidna maaha, gobolka waxa dad inaga soo horjeedaa ay ku calaamadiyeen dhul lagu muransan yahay, ma sahlanayeyn in aannu ku qancino deeq-bixiyeyaasha dawlahadaha mashruucaas inagga caawiya in halkan laga dhiso, dood aad u adag ayaa na dhex martay gabaogabadii iyo guntiina waanu qancinay, Laascaanood waa magaalo madaxdii balse waxaannu hawlo badan ka wadnaa degmooyinka kale Xaysimo ayaa ka mida, waxaannu ka wadnaa afar mashruuc oo gabogabo ku dhow, Xudun iyo Kalabadhayd ayaannu ka fulinay, Dharkayn-geeyo ayaannu ka fulin doonaa, waxaasi waa horumarka la wado, ummmaddu way kala jaanqaad horaysay, Qarankan waa inuu caddaalad helaa, qaarkoodna inay meel barwaaqo iyo sareedo ah ku noolaadaan, qaarna ma noqon karaan kuwo ku noolaada meel colaad iyo dhibaato ka taagan tahay, waa in midnimadoodu sinaadto, waa in aqoontoodu sinaato, waa in maal-gashigoodu sinaado, siduu ku iman karaa? 